Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 532/13/2202	Galanta, 13.9.2013
EEČ : 2-17-290-2013

U Z N E S E N I E

Trestná vec:	obvinená XXXXX 
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako konateľka spoločnosti XXXXX, so sídlo XXXXX, XXXXX, IČO: XXXXX,  v mene spoločnosti nevyplatila zamestnankyni XXXXX, nar. XXXXX, za mesiac máj 2013 a 2 odpracované dni v mesiaci jún 2013 mzdu za prácu v sume 360,21 Eur v deň splatnosti mzdy dňa 30. 06. 2013 napriek tomu, že spoločnosť XXXXX mala finančné prostriedky na vyplatenie mzdy, 

lebo zanikla trestnosť činu

Odôvodnenie:
Uznesením povereného príslušníka Obvodného oddelenia Policajného zboru v XXXXX sp. zn. ORP-XXXXX zo dňa 29. 07. 2013 bolo podľa § 199       ods. 1 Tr. por. začaté trestné stíhania a súčasne podľa § 206 ods. 1 Tr. por. vznesené obvinenie XXXXX  pre prečin nevyplatenie mzdy a odstupného podľa § 214 ods. 1 Tr. zák. na tom skutkovom základe, ako je uvedené vo výrokovej časti uznesenia. 

Skutkový stav veci bol okrem priznania obvinenej XXXXX preukázaný aj výpoveďou poškodenej XXXXX, pracovnou zmluvou, výpisom z obchodného registra.

Podľa § 86 odsek 1 písm. c) Tr. zákona trestnosť trestného činu zaniká aj vtedy, ak ide o trestný čin nevyplatenie mzdy a odstupného podľa § 214 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil najneskôr do 60 dní od dokonania činu.   

Podľa § 214 odsek 1 Tr. zákona prečinu nevyplatenie mzdy a odstupného sa dopustí ten, kto ako štatutárny orgán právnickej osoby alebo fyzická osoba, ktorá je zamestnávateľom, alebo ich prokurista nevyplatí svojmu zamestnancovi mzdu, plat alebo inú odmenu za prácu, náhradu mzdy alebo odstupné, na ktorých vyplatenie má zamestnanec nárok, v deň ich splatnosti, hoci v tento deň mal peňažné prostriedky na ich výplatu, ktoré nevyhnutne nepotreboval na zabezpečenie činnosti právnickej osoby alebo činnosti zamestnávateľa, ktorý je fyzickou osobou, alebo vykoná opatrenia smerujúce k zmareniu vyplatenia týchto peňažných prostriedkov. 

V priebehu skráteného vyšetrovania bolo výsluchom obvinenej XXXXX a svedkyne - poškodenej XXXXX zistené a potvrdené, že obvinená XXXXX prostredníctvom spoločnosti XXXXX dňa 29. 07. 2013 zaplatila mzdy v plnom rozsahu vo výške 360,21 Eur.  

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
Vzhľadom k tomu, že zanikla trestnosť prečinu nevyplatenia mzdy a odstupného podľa § 214 ods. 1 Tr. zák. z dôvodu zaplatenia mzdy v zákonnej lehote, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor